GiliGold/VAD_KnessetCorpus huggingface dataset:
טלי פלוסקוב: אם אנחנו מדברים על הטבות נלוות כאמור בסעיף 13(ה') לחוק ההטבות לניצולי שואה, אלה אנשים שהם ניצולי שואה ופליטי שואה?
שי סומך: אני יכול להסביר.
שי סומך: אתם זוכרים את התיקון של 2014 שהוסיפו מיליארד שקלים לניצולי שואה.
שי סומך: בתיקון הזה הועברו אוכלוסיות - - -
טלי פלוסקוב: כ-80 אלף איש.
שי סומך: מחוק ההטבות, כ-55 אלף איש לחוק רדיפות הנאצים.
שי סומך: חלק מהאנשים האלה קיבלו הבטחת הכנסה.
שי סומך: במהלך הזה הם עברו אוטומטית לקבל קצבת נזקק ונצרך מהרשות לניצול זכויות ניצולי שואה ונשמרו ההטבות הנלוות.
שי סומך: כלומר, הם ימשיכו לקבל הטבות נלוות כמו מקבלי הבטחת הכנסה למרות שהם הפסיקו לקבל הבטחת הכנסה - - -
טלי פלוסקוב: הנחות בתרופות ו- - -
שי סומך: זו האוכלוסייה הזאת.
טלי פלוסקוב: עכשיו אתם מכניסים אותם גם.
טלי פלוסקוב: הם לא היו קודם?
שי סומך: הם לא מקבלי הבטחת הכנסה.
טלי פלוסקוב: לכן הם לא היו קודם.
שי סומך: לכן צריך לכלול אותם במפורש.
שי סומך: זה סעיף שהוא מבהיר.
שי סומך: יש לי הרגשה שלפי הסעיף - - -
טלי פלוסקוב: בגלל זה אני שואלת כי אני רוצה להבין.
שי סומך: לפי הסעיף הם ממילא זכאים, אבל עדיף לכתוב אותם.
שלומי מור: האוכלוסייה הזאת מקבלת את כל ההטבות הנלוות שמקבלים זכאי הבטחת הכנסה.
שלומי מור: כיוון שאני נותן עכשיו הטבה נוספת להבטחת הכנסה אני רוצה שגם הם יקבלו.
טלי פלוסקוב: או.
טלי פלוסקוב: קיי, או.
טלי פלוסקוב: קיי.
לבנה עזרא: ברשותכם, רק הבהרה נוספת למה ששלומי אמר.
לבנה עזרא: הם קיבלו בעבר בהבטחת הכנסה.
לבנה עזרא: ברגע שהגדלנו להם את התשלום כנכה, נצרך או נזקק הופסקה להם הבטחת הכנסה ולכן הוסף בסעיף 13(ה') המענק.
לבנה עזרא: המענק כולל גם את מענק החימום.
מאיר כהן: אם כן אנחנו מסכמים.
מאיר כהן: רק את הנוסח של ההסכם.
מאיר כהן: במסגרת ההסכם שמובא כעת.
מאיר כהן: "הסכם בדבר תשלום מענק חימום חד פעמי לזכאים לגמלה מכוח הבטחת הכנסה, שהגיעו לגיל פרישה ואינם זכאים למענק חימום בגין שנת 2015 שנערך ונחתם בירושלים בין ממשלת ישראל, בשם מדינת ישראל המיוצגת על ידי - - - -לבין המוסד לביטוח הלאומי מצד שני.
מאיר כהן: הואיל והממשלה והמוסד מכירים בצורכיהם הייחודיים עקב העלויות הנוספות בתקופת החורף של מי שהגיעו לגיל פרישה.
מאיר כהן: והואיל ולפי המצב החוקי כיום, לא כל מי שהגיע לגיל פרישה וזכאי לגמלה מכוח חוק הבטחת הכנסה תשמ"א -1981 (להלן – "חוק הבטחת הכנסה") זכאי למענק חימום.
מאיר כהן: והואיל וברצון הממשלה להפנות משאבים כספיים לטובת תשלום מענק חימום חד-פעמי בעד חודש פברואר 2016 לזכאים לגמלה מכוח חוק הבטחת הכנסה שהגיעו לגיל פרישה ולא היו זכאים על פי דין למענק חימום לשנת 2015", רק בשל כך שאינם מתגוררים באזור קר, "וכן לאזרחים וותיקים שזכאים לפי דין להטבות נלוות הניתנות לזכאים לפי דין להטבות נלוות הניתנות לזכאים לגמת הבטח הכנסה.
מאיר כהן: והואיל והמוסד מוכן לבצע את התשלום המענק על פי הסכם זה ולאחר שנתמלאו התנאים האמורים בסעיף 9 לחוק הביטוח הלאומי, לפי כך הותנה והוסכם בין הצדדים כדלקמן:
מאיר כהן: המבוא להסכם זה מהווה חלק בלתי נפרד ממנו.
מאיר כהן: בהסכם זה אזרח וותיק שמקבל קצבת זקנה לנכה כמשמעו בתקנה 1 לתקנות האזרחים הוותיקים, ההטבות לאזרח וותיק שמקבל קצבת זקנה לנכה תשע"א 2011 (להלן – "תקנות לאזרחים וותיקים").
מאיר כהן: "גיל פרישה" – כמשמעו בחוק הביטוח הלאומי התשנ"ה 1995.
מאיר כהן: "גמלה" – כמשמעה בסעיף 1 לחוק הבטחת הכנסה.
מאיר כהן: "הסכום הבסיסי" – כמשמעו סעיף 1 לחוק הבטחת הכנסה.
מאיר כהן: "מענק חימום" – כמשמעו בסעיף 14ב לחוק הבטחת הכנסה.
מאיר כהן: מי שהגיע לגיל פרישה עד חודש פברואר 2016, ולא היה זכאי למענק חימום מכוח הוראות כל דין או הסכם בעד שנת 2015, יהיה זכאי למענק חד פעמי בשיעור 2.1% מהסכום הבסיסי ובלבד שהוא עונה על אחד מהתנאים המפורטים להלן, ושל בני זוג הזכאים למענק לפי הסכם זה יוענק מענק אחד בלבד-: הוא זכאי לגמלה בעד חודש פברואר 2016.
מאיר כהן: הוא אזרח וותיק שמקבל קצבת זקנה לנכה, שהיה זכאי לקצבת זקנה לנכה לפי" היה מכוח, נמחק, "לפי סעיף 251 לחוק הביטוח הלאומי בעד חודש פברואר 2016.
מאיר כהן: הוא זכאי להטבות נלוות כאמור בסעיף 13(ה)(1)(ב)
מאיר כהן: לחוק הטבות לניצולי שואה (תיקון מספר 5), התשע"ד – 2014.
מאיר כהן: הוא זכאי להטבות נלוות כאמור בסעיף 4(ד)(1) לחוק נכי המלחמה בנאצים, תשי"ד – 1954.
מאיר כהן: " תיקון מד' לה', "הוא זכאי להטבות נלוות כאמור בסעיף 4(ו) לחוק נכי רדיפות הנאצים תש"ז – 1957.
מאיר כהן: המענק לפי הסכם זה ישולם על חשבון אוצר המדינה באמצעות המוסד.
מאיר כהן: ב.
מאיר כהן: המוסד ישלם את המענק עד יום כא' אדר ב' התשע"ו – 31מרץ 2016.
מאיר כהן: ג.
מאיר כהן: ביום ז' בניסן, 15 באפריל 2016, יגיש המוסד לממשלה, באמצעות משרד האוצר, חשבון מפורט של סכום ההוצאה לפי הסכם זה, שהוציא המוסד בפועל.
מאיר כהן: ד.
מאיר כהן: הממשלה תשפה את המוסד, באמצעות משרד האוצר, בסכום תשלום המענק שהוא ישלם לפי הסכם זה, וזאת לפי נוהל השתתפות אוצר המדינה בתשלומי המוסד לביטוח לאומי.
מאיר כהן: (להלן – הנוהל).
מאיר כהן: ה.
מאיר כהן: הממשלה, באמצעות משרד האוצר, תשפה את המוסד לפי החלק היחסי מהוצאות המנהליות של המוסד הנובעות מביצוע הסכם זה כפי שהיו בפועל ובהתאם לנוהל.
מאיר כהן: תוקפו של הסכם זה עד יום כד' בסיוון תשע"ו – 30 ביוני 2016.
מאיר כהן: אלי ביתן חשב מטה החשב הכללי.
מאיר כהן: יאיר פינס – סגן הממונה על התקציבים.
מאיר כהן: נחמיה קינד - סגן בכיר לחשבת הכללית.
מאיר כהן: גדעון אליאס –חשב.
מאיר כהן: אילנה שרייבמן – סגנית המנהל הכללי.
מאיר כהן: פרופסור שלמה מור יוסף – המנהל הכללי.
טלי פלוסקוב: לגבי התאריך, איך אתם מספיקים לעשות את זה?
שלומי מור: אדוני, אנחנו כבר נערכנו, אבל למען הסר ספק, שלא יקרה מצב שבו אנחנו לא עומדים בתנאי ההסכם, אנחנו נבקש שבמקום ה-31 במרץ יקבע 10 באפריל.
שלומי מור: בסדר, שבוע אחרי זה או - - -
מאיר כהן: האם זה מקובל על שר הרווחה?
טלי פלוסקוב: אני מאמינה שכן, זה ביצוע.
טלי פלוסקוב: היום ב-22 במרץ, איך אפשר?
מאיר כהן: אנחנו נאשר את ההסכם - - -
איציק שמולי: מסמיכים את שר הרווחה להחליט על התאריך.
מאיר כהן: אנחנו מאשרים את הסכם as is, אנחנו לא מוסיפים, ומסמיכים את שר הרווחה לעשות את השינוי.
מאיר כהן: לדבר עם המוסד ולעשות את השינוי.
מאיר כהן: אבל, אנחנו מאשרים בהיוועצות את ההסכם as is.
מאיר כהן: חג פורים שמח, לכו להתחפש.
אלי אלאלוף: חברים, הדיון הוא דל נוכחים, אבל הוא חשוב.
אלי אלאלוף: אני מתנצל על הנוכחים, אני בטוח שכל הטובים פה.
אלי אלאלוף: היום 29.3.2016, י"ט באדר ב' תשע"ו.
אלי אלאלוף: השעה 12:07.
אלי אלאלוף: זה דיון המשך בנושא: הכשרה מקצועית, במיוחד ובדגש על הכשרה מקצועית המשותפת לתעשיינים ולמשרד הכלכלה.
אלי אלאלוף: נתחיל הפעם באנשי התעשייה ונמשיך.
אלי אלאלוף: אני קיבלתי שיעורי בית, אני עשיתי שיעורי בית עם נציגי משרד הכלכלה, יש למשרד הכלכלה בשורות טובות.
יגאל גואטה: אפשר להעתיק ממך במבחן?
אלי אלאלוף: ברשותך, בוא נתחיל עם נציג התעשיינים, בבקשה.
<דורון קמפלר: צהריים טובים.
<דורון קמפלר: דורון קמפלר, ראש אגף עבודה, התאחדות התעשיינים.
<דורון קמפלר: אני שמח להגיד לך שהתקדמנו מהדיון הקודם.
<דורון קמפלר: אדוני היושב ראש, יש סיכום לכל הנושאים הכספיים.
<דורון קמפלר: כלומר, תקציב פר כלי לטובת ההכשרה, כשאני אומר כלי הכוונה בין אם זה הכשרה פנים מפעלית, הכשרה חיצונית ומענק התמדה.
<דורון קמפלר: יש סיכום על המספרים בין האוצר לבין התאחדות התעשיינים לבין משרד הכלכלה.
<דורון קמפלר: אנחנו בעצם מכאן מתקדמים, מחכים לטיוטה של הסכם שתועבר על ידי משרד הכלכלה.
<דורון קמפלר: מטיוטה יהפוך להסכם ומהסכם יוגש לקבלת פטור ממכרז ושהעמותה שהקמנו בהתאחדות התעשיינים תוכל לצאת לדרך עוד ברבעון השני של 2016.
אלי אלאלוף: מי היא העמותה, אם מותר.
<דורון קמפלר: עמותה להכשרה מקצועית.
אלי אלאלוף: מה אנשי האוצר אומרים?
<מורן מזור: האמת, אני אין לי כל כך מה להוסיף.
<מורן מזור: סיכמנו את כל המספרים ונשאר לסכם את הנוסח - - -
יגאל גואטה: אפשר להביא ליקר ולהרים לחיים.
אלי אלאלוף: מועדים, אפשר לקבל תאריכים?
<מורן מזור: מועדים ל-?
אלי אלאלוף: לא רצים כל עוד אין מישהו בהכשרה עדיין?
<מורן מזור: יושבים פה שלושה נציגים, אחד התעשיינים, שניים, משרד האוצר, שלוש משרד הכלכלה.
<מורן מזור: אני אדבר רגע בשם שלושתנו כי אני שותף לתהליך הזה.
<מורן מזור: אני חושב ששלושתנו נעשה מאמצעים גדולים לסכם את הנוסח בימים הקרובים.
<מורן מזור: זה עניין של ימים.
אלי אלאלוף: היות שבאמצע יש חגים, עונת המלפפונים.
אלי אלאלוף: אתמול אני קיבלתי, אבל אני לא רוצה להגיד מה שאמרו לי משרד הכלכלה.
אלי אלאלוף: אם משרד הכלכלה אומר שמקסימום תוך חודשיים יש אנשים במסלול ההכשרה, זה בסדר?
<מורן מזור: זה ריאלי.
אלי אלאלוף: קיי, אז אנחנו אומרים ה-1 ביוני?
אלי אלאלוף: או.קיי.
אלי אלאלוף: אני מבקש ממך מיכל צוק, כגורם תפקודי של המערכת הזאת להודיעה בוועדה בכתב על מה קורה ב-1 ביוני.
אלי אלאלוף: שבועיים- שבוע לפני כן.
אלי אלאלוף: נקבע אחר כך אם יש צורך, כי אנחנו באמת רוצים לעשות מעקב ולעזור לכם.
אלי אלאלוף: לאור היכולות שתפתחו גם להביא ולחפש אתכם משאבים ובוודאי שבשנה הבאה שמלוא הדרישות ימולאו.
אלי אלאלוף: מיכל, את לא יכולה לתאר, אתמול כשאני סיפרתי לחברים שלי על הנושא של הכשרת כוח אדם בתחום הבנייה, איזו שמחה.
אלי אלאלוף: אני אמרתי שזה תחום שצריך לפתח עוד יותר.
אלי אלאלוף: כבר הכפלת בשלוש את הסכום הראשוני, אני יכול לגלות פה סודות מהאתר שלכם, זה אומר שבאמת כשאתם רוצים אתם יודעים ומצליחים לעשות מהפך אמתי בתעסוקה בתחום שלצערי, אני חייב להגיד כי אין בררה, שהוזנח מאוד בשנים האחרונות.
אלי אלאלוף: מרוצים?
אלי אלאלוף: בבקשה אדוני.
<אייל דולב: שמי אייל דולב, אני מייצג את הקרן לקליטת חיילים משוחררים במשרד הביטחון.
<אייל דולב: אני אנצל את ההזדמנות שאני נמצא כאן לברך על ההסכם.
<אייל דולב: רק להגיד, אנחנו עובדים בשיתוף פעולה הדוק עם משרד הכלכלה כרגולטור.
<אייל דולב: אנחנו מבצעים אצלנו גם הכשרות מקצועיות בקרן מתקציבנו, אבל כמובן, לדעתי, המקום הטבעי לתקציב של הכשרות מקצועיות הוא כמובן במשרד הכלכלה.
<אייל דולב: שיתוף הפעולה שאנחנו זוכים והמקצועיות בשנה האחרונה ובכלל היא א' א'.
<אייל דולב: אני מקווה - - -
אלי אלאלוף: תיזהר, אני כבר מתחיל לדאוג, א' א' זה אין לי, אין לי.
<אייל דולב: אז קלעתי לדעת גדולים.
<אייל דולב: באמת, זאת אומרת, המשאבים שלנו מאוד מצומצמים ואנחנו מנסים לנצל אותם.
<אייל דולב: אגב, גם אנחנו משתדלים לנווט את ההכשרות שלנו למקצועות הנדרשים במשק, כי אנחנו לא רוצים להכשיר אנשים למקצוע שאין בו עבודה.
<אייל דולב: החזון שלנו הוא לספק לחיילים המשוחררים קיום הוגן באמצעות עבודה.
<אייל דולב: כמובן, מקצוע - - -
אלי אלאלוף: כמה הכשרות כאלה אתם עושים עכשיו?
<אייל דולב: אנחנו מצליחים להכשיר כמה מאות חיילים.
<אייל דולב: באמת נכון, הפרויקט הגדול שלנו בשנים האחרונות, אבל לא רק הפרויקט הזה "מקצוע לחיים" בשיתוף צה"ל, שנמצאים פה הנציגים, כמובן גם בשיתוף משרד הכלכלה והתאחדות התעשיינים.
<אייל דולב: אנחנו בעצם יושבים על השיבר של החיילים עצמם.
<אייל דולב: זאת אומרת, לנו יש את הגישה למועמדים, לחיילים המשוחררים עצמם ולכן קל לנו לתפוס אותם, לקלוט אותם.
<אייל דולב: באמצעות "מקצוע לחיים" אנחנו עושים את זה רגע לפני השחרור שלהם, תופסים אותם, שמים אותם בכיתות, אבל גם חיילים משוחררים שכבר השתחררו, שכבר משוחררים שנה-שנתיים ושלוש, גם להם צריך לדאוג לשים אותם בהכשרות מקצועיות.
<אייל דולב: גם את זה אנחנו משתדלים לעשות גם באמצעות כיתות ספציפיות שאנחנו בונים.
<אייל דולב: נניח, כיתת קירור ומיזוג באמצעות חברות.
<אייל דולב: לדוגמה, עם חברת אלקטרה.
<אייל דולב: אני מקווה שגם באמצעות שיטת השוברים של משרד הכלכלה, שאנחנו זוכים לשיתוף פעולה ממשרד הכלכלה, אנחנו ניכנס כגוף מפנה לתוך המכרז של משרד הכלכלה בשוברים.
<אייל דולב: כל מה שאמרתי זה בתוך התקציב שלנו.
<אייל דולב: כמובן, אני חושב שהמדינה צריכה להקצות תקציב.
<אייל דולב: התקציב בעצם צריך להיות במשרד הכלכלה.
אלי אלאלוף: איזו רמת תיאום יש ביניכם?
<אייל דולב: אנחנו מתואמים לחלוטין, כי משרד הכלכלה הוא הרגולטור.
<אייל דולב: יש לו הרבה תפקידים, אבל התפקיד שלו כרגולטור, אני לא יכול לפתוח קורס מבלי שמשרד הכלכלה מאשר אותו, הוא הרגולטור.
<אייל דולב: בית הספר שאני עובד איתו - - -
אלי אלאלוף: אתה יודע שיש להם תקציב.
<אייל דולב: אני יכול להגיד לך מראיה של כמה שנים אחורה, בשנים האחרונות לא היה להם תקציבים גדולים - - -
אלי אלאלוף: עכשיו יש.
<אייל דולב: לכן אני בא לברך.
<אייל דולב: אני אומר שזה דבר מבורך.
<אייל דולב: <קריאה:> הם הראשונים שנהנו מהתקציב הזה.
<אייל דולב: אנחנו נשתף איתם פעולה על מנת - - -
אלי אלאלוף: לפי הנתונים של המספרים שיש פה בטבלה, אני אתן למיכל להציג את זה.
אלי אלאלוף: יש פה תקציב של כמעט 2.5 מיליון שקל לקורסים, זה פרט לשוברים וכו'.
<אייל דולב: בוא נגיד, אנחנו השקענו עד עכשיו משהו כמו עד 4-5 מיליון שקל בשנה.
<אייל דולב: נגיד 4 מיליון שקל בשנה זה התקציב שלנו.
<אייל דולב: התקציב שלנו מוגבל, אנחנו - - -
אלי אלאלוף: כשאתה אומר 'שלנו' זה - - -
<אייל דולב: מהקרן, הקרן לחיילים משוחררים.
אלי אלאלוף: מהקרן, לא ממשרד הכלכלה?
<אייל דולב: לא.
<אייל דולב: מה שהם השקיעו הם השקיעו.
<אייל דולב: אני מדבר על מה שמתקציב הקרן - - -
אלי אלאלוף: 4 מיליון שקל בשנה, כמה השתלמויות מאפשרים?
<אייל דולב: כמה מאות, 400 איש בערך.
<אייל דולב: נניח עד 400 איש.
<אייל דולב: <קריאה:> זה תלוי בקורסים.
<אייל דולב: הכשרת טבח בישראל זה משהו כמו 20-22 אלף שקל - - - <קריאה:> בשנה.
<אייל דולב: לא, קורס, עלות של הקורס.
יגאל גואטה: לאיזו תקופה, כמה זמן הקורס הזה?
יגאל גואטה: <קריאה:> זה אחד הקורסים היקרים, יש שם המון אמצעים, כאילו אתה מבשל - -
<אייל דולב: יש לנו קורסים יותר יקרים.
<אייל דולב: נניח בין 5,000 ל-20 אלף שקל לקורס.
<אייל דולב: יש יותר יקרים, יש יותר זולים.
<אייל דולב: הכשרנו למשל לנהיגה ברכב כבד כשמממנו להם רישיון נהיגה למשאית, נגיד שזה קצת יותר זול ועדיין זה מקצוע מבוקש שנותן עבודה.
<אייל דולב: זהו.
<דורון קמפלר: ברשותך רק מילה להשלים בנושא חיילים.
<דורון קמפלר: אנחנו מארגנים בשבוע הבא יריד תעסוקה לחיילים דרוזים משוחררים, בין משוחררים בחודש-חודשיים הקרובים לבין משוחררים כבר שנתיים.
<דורון קמפלר: כמה מאות חיילים דרוזים, יריד תעסוקה בצפון.
<דורון קמפלר: זה עוד פן של הכשרה מקצועית כי התקציבים של הכשרה מקצועית מיועדים גם לאוכלוסיות ספציפיות, לא רק כללי.
אלי אלאלוף: קובי אביטל ביקש התייחסות, בבקשה.
<קובי אביטל: שלום.
<קובי אביטל: שמי קובי אביטל, אני סמנכ"ל מחקר ופיתוח והוראה והדרכה באיגוד המוסכים.
<קובי אביטל: יש לנו מכללה טכנולוגית בתל אביב עם שלוחות בבאר שבע וירושלים - - -
אלי אלאלוף: איפה בבאר שבע?
<קובי אביטל: בתוך האיגוד.
<קובי אביטל: בתוך המחלקה באיגוד.
יגאל גואטה: כמו שאני מכיר אותו, בדרך הביתה הוא יעבור שם, אז תגיד לו בדיוק.
<קובי אביטל: מצוין, קומה רביעית.
<קובי אביטל: רציתי לציין שאנחנו מתעסקים בשתי אסכולות של הכשרות.
<קובי אביטל: אחת, כל מה שקשור להכשרות ממשלתיות החל מה-low level - ההכשרה הבסיסית לתוך הענף.
<קובי אביטל: זה מכיל את כל מה שקשור לכל הענף בכל המקצועות ועד להסמכה הגבוהה ביותר.
<קובי אביטל: המדינה גם מאפשרת לאותה דמות להיות מנהל מקצועי ואפילו להיות בעל אותו עסק.
<קובי אביטל: האסכולה השנייה שאנחנו מתעסקים בה, בעצם הכשרות מקצועיות ובעיקר העשרה מקצועית לדברים מתודולוגים.
<קובי אביטל: בעצם הקידמה פורצת קדימה ועד שהדברים נכנסים לתוך הנושא של הרגולציה ולרשות, זה תהליך מאוד מאוד ארוך.
<קובי אביטל: אנחנו צריכים לספק את הצרכים האלה לעמיתים שבענף.
<קובי אביטל: רציתי לציין שיש לנו דלת פתוחה במשרד הכלכלה כי בעצם הבנו שיש מספר חסמים שבעצם מונעים מקהל רחב של אנשים להתקבל ללימודים בתוך הענף, עקב כל מיני קריטריונים כאלה ואחרים שאולי היו מתאמים לעבר.
<קובי אביטל: היום יש צורך עצום בכוח אדם, בידיים עובדות בהמון המון משרות.
<קובי אביטל: אנחנו מדברים מצפון עד הדרום.
<קובי אביטל: לאור שיתוף הפעולה הצלחנו בעצם לייצר תכניות לימוד שהן ממש ממש לחיילים משוחררים חרף העובדה שאין להם ניסיון, למה שעד עכשיו היה ב-must.
<קובי אביטל: דבר שני, לדברים שהם בעצם קורסים משולבים של עובדים בתעשייה גם כן.
<קובי אביטל: המכנה המשותף לשני הגורמים האלה הוא שהם חסרי רקע לחלוטין.
<קובי אביטל: עד היום היו קריטריונים ממש, מי שחסר רקע לחלוטין חייב לצבורX שנים של וותק ורק אחר כך הוא יוכל ללמוד.
<קובי אביטל: אנחנו אומרים, רבותיי, זה מאוד מאוד מקשה, אנחנו לא יכולים להיות כאלה בררנים ולהתאים את עצמנו למה שהיה בעבר.
<קובי אביטל: היום יש ביקוש עצום לעובדים והדבר הזה מהווה חסם.
<קובי אביטל: אם אני לוקח אדם משוחרר צה"ל שרוצה ללמוד, נניח אני אקפוץ הכי גבוה, לרפואה, הוא עושה את הפסיכומטרי, מתאים, הוא רץ קדימה.
<קובי אביטל: אצלנו, זה היה מותנה בוותק מקצועי של 3-4 שנים, משהו כזה.
<קובי אביטל: אני אומר, בואו נעשה הפוך.
<קובי אביטל: קודם כל שיכנס, נתחיל, נהפוך את הפירמידה, נעשה קורס הכשרה בסיסי שישתלב פנימה.
<קובי אביטל: היה וטוב לו והוא מוצא את עצמו הן ברמת האתגר, העניין, השכר, התנאים, משם והלאה הוא ידע להמשיך את דרכו עד לכתב ההסמכה ולאינסטנציה הגבוהה ביותר שהוא יכול לרכוש.
<קובי אביטל: אני מאוד שמח ומברך על הדבר הזה שמאפשר לנו ליצור מספר פיילוטים שממש בימים האלה התחלנו לממש אותם.
<קובי אביטל: אני גם שמח שמשתלבים בזה - - -
אלי אלאלוף: כמה אנשים נכנסו לקורסים השונים?
<אריה אשד: יש פיילוט בתל אביב, פיילוט בבאר שבע.
אלי אלאלוף: מזכירים לי, אנחנו אחרי לילה לבן, תגיד את השם והתפקיד לפרוטוקול.
<אריה אשד: אריה אשד, מנכ"ל איגוד המוסכים.
<אריה אשד: פיילוט בבאר שבע עם, אם איני טועה 25 איש,.
<אריה אשד: עכשיו אנחנו אמורים להתחיל פיילוט בתל אביב עם סדר גודל דומה.
<אריה אשד: זאת אומרת, אזור המרכז.
אלי אלאלוף: ועלות הקורס?
<אריה אשד: אלו בעצם אנשי חסרי רקע.
אלי אלאלוף: ואת עלות הקורס מי מממן?
<אריה אשד: זה משרד הכלכלה והג'וינט.
אלי אלאלוף: טוב, גם הג'וינט מתחיל להיות - - -
<מיכל צוק: זו התכנית שסיפרנו עליה לוועדה בפעם שעברה הקודמת.
<מיכל צוק: של סטרטר, של המודל השוויצרי שאנחנו מפתחים אותו ונטמיע אותו במדינת ישראל.
אלי אלאלוף: זה שזה בבאר שבע זה מצוין.
<אריה אשד: אנחנו ביקשנו את הפיילוט בבאר שבע גם מתוך ראיה שזה חשוב לפריפריה וגם - - -
אלי אלאלוף: רגע, רגע, אם אתה תקבל את המפה של ישראל בין אילת לנהריה, אתה נופל על באר שבע, אנחנו מרכז הארץ.
אלי אלאלוף: תנסו את זה פעם, אנחנו באר שבע, מרכז העולם.
אלי אלאלוף: לא, מרכז הארץ.
יגאל גואטה: אם תבדוק את זה מטאבה הם צפון תל אביב.
אלי אלאלוף: אני יודע, לתקן מכונית בבאר זה תלוי איפה אתה הולך.
אלי אלאלוף: באמת אתה צודק, יש מחסור אדיר.
אלי אלאלוף: זה טוב כי זה מכבד את מי שעוסק בזה.
<קובי אביטל: אנחנו עושים את זה גם עם האוכלוסייה הבדואית, גם גוף שנקרא 'מרכז ריאן', גם שם אנחנו פועלים וגם שם אנחנו מקבלים את הגמישות - - -
אלי אלאלוף: איפה המרכז הזה, גם בעיר באר שבע?
<קובי אביטל: גם באר שבע וגם חושבים לעשות- - -
אלי אלאלוף: אפשר לעשות גם ברהט למשל.
<קובי אביטל: כל עוד הגמישות הזאת מאפשרת את ה-space הזה אז אפשר להרחיב את היריעה, אבל ברגע שהכול מקובע בתוך מסמרות ואין עם מי לדבר זה מקשה מאוד מאוד.
<קובי אביטל: אנחנו מאוד מאוד שמחים שהמשרד התקדם קדימה בתהליך הזה.
<קובי אביטל: זה פותח את היריעה ואנחנו רואים את האנשים מגיעים.
יגאל גואטה: כמה באמת מבוגרי הפיילוט הזה באמת מחזיקים בעבודה?
<מיכל צוק: אנחנו נוכל להראות נתונים.
<קובי אביטל: אנחנו נוכל לעדכן אותך אחרי שנסיים את הקורסים.
יגאל גואטה: מכל הניסיונות האלה יש לנו כבר איזה פיילוט עם נתונים?
<מיכל צוק: יש לנו נתונים על ההכשרה המקצועית כפי שנעשתה בעבר - - -
אלי אלאלוף: מיכל, שמך לפרוטוקול.
<מיכל צוק: מיכל צוק, משנה למנכ"ל משרד הכלכלה וממונה על התעסוקה.
<מיכל צוק: יש לנו נתונים של מעקבים שוטפים שאנחנו עושים אחרי בוגרי הכשרה מקצועית.
<מיכל צוק: ניתן לראות בצורה מאוד משמעותית, זה הוצג כאן בוועדה בדיון הקודם, את ההשפעה המאוד יפה של זה, את השילוב בתעסוקה.
<מיכל צוק: לאחר מספר שנים מתום הקורס יש גם השפעה חיובית על השכר.
<מיכל צוק: אין לי ספק שהכלים החדשים והגמישות שמייצרים, בעצם היכולת להגיב לצרכים המשתנים של המשק באותם כלים, אפילו יחזקו את המגמה הזאת.
יגאל גואטה: אז בואו נשאל שאלה הפוכה.
יגאל גואטה: בכמה מהאנשים האלה כן משקיעים וכן נמצאים אצלכם ובסוף לא יוצא מזה כלום?
<מיכל צוק: סדר גודל של 80% מהאנשים שמסיימים את ההכשרה המקצועית עובדים.
<מיכל צוק: הנתונים מראים שסדר גודל, בממוצע כי יש שונות בין התחומים, סדר גודל של 50% עובדים בתחום המקצועי אותו הם למדו.
<מיכל צוק: <קריאה:> לאחר שלוש שנים.
<מיכל צוק: כן, מיום ההכשרה.
<מיכל צוק: אלו באמת נתונים יפים.
<מיכל צוק: אני אשמח להעביר אותם שוב כדי שתוכלו להתרשם שוב.
<מיכל צוק: אלו סקרים שמנהל מחקר וכלכלה אצלנו עושה.
<מיכל צוק: אין ספק שיש כאן השפעה יפה.
<מיכל צוק: אנחנו גם מסתכלים על השפעה על השכר ורואים תשואה לאותה הכשרה.
<מיכל צוק: 80% עובדים, או.
<מיכל צוק: קיי.
<מיכל צוק: יש לזה השפעה מאוד חזקה על התעסוקה.
<מיכל צוק: 50% לאחר מספר שנים באותו מקצוע.
<מיכל צוק: יש השפעה על השכר גם למי שאינו עובד במקצוע, כמובן שהיא גדולה יותר, בסדר גודל ממוצע של למעלה מ-20% תוספת שכר מול מה שהיה בעבר לפני ההכשרה.
<מיכל צוק: בעצם גם מי שעובד, אבל לא במקצוע אנחנו רואים בממוצע שיפור בשכר שלו.
<מיכל צוק: זאת אומרת, יש כאן באמת נתונים יפים.
אלי אלאלוף: תרשו לי, אני חייב לציין, חשוב שילכו למקצוע שבשבילו הוכשרו, אבל ההכשרה עצמה היא כלי לקידום החיים העתידיים שלהם גם אם זה לא באותו מקצוע.
אלי אלאלוף: באמת ההכשרה - - -
יגאל גואטה: זה גם כלי לדעת אם צריך תוך כדי עבודה לשנות דברים, לשנות חשיבה, לשנות תפיסה.
יגאל גואטה: אם אתה רואה שבמקצוע מסוים רוב האנשים בסופו של יום לא משתלבים במקצוע הזה, אז כנראה שיש פה משהו לקוי.
<שולי אייל: היא החסירה נתון אחד.
<שולי אייל: סליחה שאני - - -
אלי אלאלוף: תגיד את שמך לפרוטוקול.
<שולי אייל: שולי אייל מנהל אגף הכשרה מקצועית.
<שולי אייל: 70%-75% מבוגרי הכשרה מקצועית עוסקים במקצוע תקופה מסוימת.
<שולי אייל: אחרי שלוש שנים כשאתה בדוק כמה מתוכם נותרו זה סביב ה-50%.
<שולי אייל: אתה יודע, הרבה פעמים אתה רוצה ללמוד משהו.
<שולי אייל: אני יכול להגיד שאני הייתי המאושר באדם שהתקבלתי לאלקטרוניקה בכיתה ט', אחר כך אמרתי לעצמי 'מה עשיתי לעצמי' – אנשים בוחרים משהו, הולכים לומדים ולא תמיד, אתה יודע, זה לא מה שמתאים לך ומה שרצית.
<שולי אייל: אם נמדוד כמה אנשים למדו גאוגרפיה ועכשיו הם עוסקים בגאוגרפיה או היסטוריה, אני מניח שהמספרים נמוכים יותר.
<מיכל צוק: אין ספק שהנתונים מראים כאן על השקעה שהיא נכונה גם מבחינת הפרט, גם מבחינת התשואה בשכר שלו, גם מבחינת המשק.
<מיכל צוק: כמובן שבאמת מה שאנחנו צריכים לדייק זה את התחומים ולראות שאנחנו נותנים את המענה לצרכים ולמצבי ביקוש המשתנים, לטכנולוגיות המשתנות.
<מיכל צוק: בשביל זה, כמו שצוין כאן, אנחנו כל הזמן עם אצבע על הדופק ומנסים ליצור תכניות הכשרה חדשות שתתאמנה.
אלי אלאלוף: בבקשה נציגת הצבא.
<אינה זרדר: אינה זרדר נציגת כוח אדם בצה"ל.
<אינה זרדר: רק רציתי להגיד שאנחנו עובדים בצורה צמודה ומסונכרנת לגמרי עם משרד הכלכלה.
<אינה זרדר: אנחנו נמצאים בפרויקט גדול שקיבל גם תמיכה מאוד גדולה בשנה האחרונה, נושא - - -, זה הוצג קצת בוועדה הקודמת, אבל בגדול זו הכרה בקורסים צבאיים.
<אינה זרדר: חייל עשה קורס אחד או שניים, התמקצע במקצוע ואז בסיום הקורס שלו הוא מקבל הכרה מקצועית ותעודה מקצועית מטעם משרד הכלכלה.
<אינה זרדר: שוב, זה קיבל תנופה מאוד גדולה.
<אינה זרדר: עד סוף השנה התחייבנו, שני הצדדים, התחייבו לסיים את כל העבודה ולהכיר בכל הקורסים.
<אינה זרדר: מדובר כמובן בקורסים שהם רלוונטיים לתעשייה, בעיקר במקצועות הטכנולוגיים.
<אינה זרדר: ההיבט ההכשרתי שם, שבחלק מהמקצועות, בעיקר במקצועות הרישוי כמו חשמל ולא רק, יש תוספת הכשרה שאם החייל סיים שירות עם רישיון מעשי, למשל חשמלאי מעשי סתם כדוגמה, ורוצה רוצה להתקדם לחשמלאי מוסמך – הוא צריך לקבל תוספת הכשרה.
<אינה זרדר: את זה אנחנו נעשה באמצעות משרד הכלכלה ובעזרת היחידה לחיילים משוחררים כדי שהוא יצא עם תעודה משודרגת.
אלי אלאלוף: אני מוכרח להגיד לכם שהיום עשיתם לנו טוב, באמת כולם.
אלי אלאלוף: יגאל, אתה חדש ותיק בעיניי, אבל אני שמח כי אני מהקוטרים המתמידים.
אלי אלאלוף: באמת היום - - -
יגאל גואטה: כנראה יש תוצאות לקוטריות הזאת.
אלי אלאלוף: כן, רואים שיש פה אמצעים חדשים.
אלי אלאלוף: אם תשים לב התקציב גדל פי שתיים ממה שהיה לפני שנה.
אלי אלאלוף: באמת כל כבוד.
אלי אלאלוף: אני חייב להגיד, סליחה אנחנו מכירים לא מהיום, למען לגילוי נאות, יש פה הרגשה שיש פה מערכת שעובדת על ידי משרד הכלכלה.
אלי אלאלוף: אנחנו גם במקביל נמליץ על שיוניים ותוספות מהותיים כדי לאפשר להגדיל את התחום הזה.
אלי אלאלוף: יש לי הצעה, אבל תיקחו, זו הצעה.
אלי אלאלוף: בספטמבר לציין את פתיחת שנת ההכשרה המקצועית.
אלי אלאלוף: פה בכנסת נעשה יום, אני אבקש אישור מיושב ראש הכנסת, כדי לתת למהלכים, שבינתיים הם שקטים וכנראה מספיק אינטנסיביים כדי שנודיע.
אלי אלאלוף: מיד אחרי סוכות אני בעד לעשות יום למען הכשרה מקצועית.
אלי אלאלוף: תבינו, אתם מחזיקים כלי אדיר לשינוי חברתי מהותי מאוד, עם ניידות בלתי רגילה לכיוון הטוב.
אלי אלאלוף: דוח של העוני, גם מיכל עבדה כמוני ואם לא יותר, הכשרה הוא הכלי כדי להוציא מהעוני.
אלי אלאלוף: אין דבר טוב יותר מתעסוקה הולמת, מכבדת, מפרנסת ולא סתם קצבה כזאת או אחרת – אומנם זה חשוב וחס וחלילה, אבל זו לא המטרה.
אלי אלאלוף: להוציא מהעוני, אך ורק באמצעות מקצוע ועבודה.
אלי אלאלוף: מוציאים מהעוני, שום קצבה לא תצליח להוציא מהעוני וגם מנטלית זה לא טוב שזה יבוא מזה.
אלי אלאלוף: אני שוב אומר, זו יכולה להיות המתכונת.
אלי אלאלוף: נתאם אתכם - - -
<מיכל צוק: בשמחה, אני מברכת.
אלי אלאלוף: אנחנו נעשה את זה כדי שנלך ביחד.
אלי אלאלוף: כן, אחר כך את יכולה לסכם או להוסיף מה שאת רוצה.
<סיגל רונן-כץ: אני עורכת דין סיגל רונן-כץ מהאגודה לזכויות האזרח.
<סיגל רונן-כץ: אדוני, ברשותך אפשר לשאול שאלה?
<סיגל רונן-כץ: כמה מההכשרות האלה, שמענו שחלקן מיועדות לאוכלוסיות מסוימות, עד כמה בהכשרות האלה נותנים את הדעת לאוכלוסיית בני 45 פלוס שנפלטת משוק העבודה, ביחוד נשים שנפלטות משוק העבודה?
<סיגל רונן-כץ: כנראה כל זה לאור העלאת גיל הפרישה.
<סיגל רונן-כץ: היכולת להשתלב בחזרה בשוק העבודה, למנוע מראש את הפליטה שלהם משוק העבודה.
<סיגל רונן-כץ: זאת אומרת, מדובר גם על הכשרה לאורך החיים, שהם לא יגיעו למצב שהם יפלטו משוק העבודה.
<סיגל רונן-כץ: אני אשמח לקבל התייחסות לזה.
אלי אלאלוף: יגאל, רצית להתייחס.
יגאל גואטה: אני רציתי להגיד ולהתייחס למשהו קטן ששמעתי לפני 25 שנה.
יגאל גואטה: באמת, כבר בתחילת הישיבה אמרתי ליושב ראש, לפי האווירה באמת רק צריך ליקר, נכון כך דיברנו.
יגאל גואטה: האמת, לא היו לי הזכויות להיות עם היושב ראש בתחילת הדרך שהוא פעל ועמל, אבל אני באמת באמת בכל ליבי ומאודי אוהב את הוועדה הזאת.
יגאל גואטה: אני מרגיש שמה שאתם עושים זה באמת עבודת קדוש, באמת שליחות.
יגאל גואטה: לפני כ-25 שנה ביקש ממני בני גאון, עליו השלום, הוא ארגן כנס בדיוויד אינטרקונטיננטל של תעסוקה, אני לא יודע למה הוא הגיע אלי, הוא ביקש ממני להביא את מרן הרב עובדיה יוסף עליו השלום לכנס הזה.
יגאל גואטה: שאלתי, מה לרב עובדיה יוסף ולכנס הזה.
יגאל גואטה: הוא אמר לי: 'אתה חייב להביא לי אותו'.
יגאל גואטה: אכן הבאתי לשם את הרב עובדיה יוסף ולא הבנתי מה הרב עובדיה יוסף הולך להגיד בכנס הזה.
יגאל גואטה: מגיעים כל מיני אנשי מקצוע ומומחים לנושאים, מהר מאוד הרב עובדיה יוסף נהפך להיות הנושא המרכזי של הכנס הזה כי הוא אמר דבר מאוד יפה.
יגאל גואטה: אני חוזר עליו בכל מקום כשמדברים לדאוג לפרנסה לאנשים.
יגאל גואטה: הרב עובדיה יוסף הביא את הרמב"ם שכתב לפני כ-1,000 שנה, שיש מעלות בצדקה, לא כל צדקה היא אותו דבר.
יגאל גואטה: יש מעלות בצדקה.
יגאל גואטה: כותב שם הרמב"ם שהמעלה היותר גדולה בכל העולם בצדקה, זה לסדר לבנאדם עבודה.
יגאל גואטה: כך כותב את הרמב"ם.